### 8.      Ansøgning om kommunegaranti - [adresse]

**Åbent**

Sagsnr.: 326-2016-61178       J.nr.: 13.03.01           Dokumentnr.:
326-2016-415738

**Sagstype**

Beslutning.

**Resume og sagens baggrund**

[adresse] søger om kommunegaranti for en
byggekredit på 25,8 mio.kr. hos Kommune-Kredit til finansiering af
anlægsinvesteringer i 2016. Lånet ønskes hjemtaget med en løbetid på 25 år.

Lovhjemmel: Johan Kristensen.

**Indstillinger**

Direktøren indstiller,

1. at der gives
garanti for lån på 25,8 mio. kr. hos Kommune-Kredit med en løbetid på 25 år.

2. at der ved
underskrift af garantien fremsendes opkrævning af garantiprovision på 258.000
kr. svarende til 1 % af lånebeløbet, der tilføres kassen.

3. at kommunen
tager forbehold for ændringer i opkrævning af garantiprovision i forhold til
nuværende vedtagne regler.

**Behandling**

Økonomiudvalget, Kommunalbestyrelsen.

**Sagsfremstilling**

De samlede anlægsudgifter for 2016, excl. DONG ASV6, beløber
sig til 27.868.068 kr., hvoraf der er behov for lånefinansiering på 25,8
mio.kr., for hvilket der søges om kommunegaranti. der er til ansøgningen
medsendt oversigt over de enkelte anlæg.

Lånerammen blev godkendt af selskabets bestyrelse i
forbindelse med godkendelse af deres budget for 2016.

Der ikke forinden været ansøgt om garanti for en
byggekredit.

*Projektgodkendelse:*

Der stilles ikke krav om projektgodkendelse jf.
varmeforsyningsloven iflg. Plan, Byg og Miljø.

*Garantiprovision:*

Kommunalbestyrelsen vedtog på sit møde den 21. december
2010, at der skal betales en garantiprovision på 1 % af lånebeløbet ved endelig
låntagning.

Administrationen arbejder p.t. på gennemgang af de nuværende
garantisager i forbindelse med opkrævningen af garantiprovision. Når dette
arbejde er tilendebragt, må en ændring af den nuværende praksis forventes for
at kunne efterleve de gældende regler på området. Forinden vil
administrationens forslag til ændringer blive fremsendt til Kommunalbestyrelsens
beslutning.

**Økonomiske konsekvenser**

Garantien får kun økonomiske konsekvenser for kommunen,
såfremt Kalundborg Varmeforsyning A/S ikke er i stand til at betale lånet.
Garantien påvirker ikke den kommunale låneramme. Kommunen garantiforpligtelser
pr. 31. december 2015 for lån til Kalundborg Varmeforsyning A/S udgør i alt
68.758.813,62 kr. Der vil blive opkrævet garantiprovision på 258.000 kr. svarende
til 1 % af lånebeløbet.

**Økonomiudvalgets møde den 8.
februar 2017:**

Anbefales.